ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՄԱՐՏԻ 21-Ի N 346-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Իրավական ակտի ընդունման անհրաժեշտությունը**

«Հայաստանի Հանրապետության կառավարության 2022 թվականի մարտի 21-ի N 346-Ն որոշման մեջ փոփոխություն կատարելու մասին» ՀՀ կառավարության որոշման ընդունումը բխում է գործող իրավական ակտում որոշակի շտկումներ կատարելու անհրաժեշտությամբ։

1. **Ընթացիկ իրավիճակը և խնդիրները**

Համաձայն Հայաստանի Հանրապետության կառավարության 2022 թվականի մարտի 21-ի N 346-Ն որոշման (այսուհետ Որոշում) N 1 Հավելվածի՝ սահմանվել է 5.0 հազ․ տոննա ծավալով սակագնային քվոտա 2022թ․ ընթացքում ՀՀ տարածք ներմուծվող խոշոր եղջերավոր անասունների միս ապրանքատեսակների նկատմամբ, միաժամանակ, ըստ Որոշման N 2 հավելվածի՝ նույն ապրանքատեսակների հանդեպ սահմանվել է ևս 5.0 հազ․ տոննա ծավալով սակագնային քվոտա՝ 2022թ․ ընթացքում ՀՀ տարածք ներմուծվող և բացառապես ՀՀ տարածքում նշյալ մսամթերքի արտադրության համար օգտագործելու նպատակով։

Նշյալ արտոնությունը Հայաստանի Հանրապետությանը տրամադրվել էԵվրասիական տնտեսական հանձնաժողովի Կոլեգիայի 2021 թվականի օգոստոսի 17-ի N 102 և Եվրասիական տնտեսական հանձնաժողովի Խորհրդի 2021 թվականի նոյեմբերի 12-ի N116 որոշումների շրջանակներում։ Սակայն ըստ էության, Եվրասիական տնտեսական հանձնաժողովի Կոլեգիայի 2021 թվականի օգոստոսի 17-ի N 102 որոշման 1-ին կետով սահմանվել է 2022 թվականի համար ԵԱՏՄ մաքսային տարածք ներկրվող գյուղատնտեսական ապրանքների որոշակի տեսակների համար մաքսային քվոտաների ծավալները, ըստ որի Հայաստանին տրամադրվել է 5.0 հազ․ տոննա ծավալով սակագնային քվոտա, իսկ Եվրասիական տնտեսական հանձնաժողովի Խորհրդի 2021 թվականի նոյեմբերի 12-ի N116 որոշմամբ ՀՀ-ին սակագնային քվոտայի 5.0 հազ․ տոննա ծավալով *լրացուցիչ* խմբաքանակ չի հատկացվել, այլ սահմանվել սակագնային արտոնություն, որն ամրագրվել է Մաքսային միության հանձնաժողովի 2009 թվականի նոյեմբերի 27-ի «Եվրասիական տնտեսական միության միասնական մաքսային և սակագնային կարգավորման մասին» N 130 որոշման 7-րդ կետում։ Մասնավորապես՝ կատարվել է լրացում, համաձայն որի՝ ԵԱՏՄ ԱՏԳ ԱԱ 0201 10 000 1, 0201 20 200 1, 0201 20 300 1, 0201 20 500 1, 0201 20 900 1, 0201 30 000, 0202 10 000 1, 0202 20 100 1, 0202 20 300 1, 0202 20 500 1, 0202 20 900 1, 0202 30 100 4, 0202 30 500 4, 0202 30 900 4 ծածկագրերին դասվող խոշոր եղջերավոր անասունների միս ապրանքատեսակների նկատմամբ կիրառվում է սակագնային քվոտա՝ համաձայն Եվրասիական տնտեսական հանձնաժողովի Կոլեգիայի 2021 թվականի օգոստոսի 17-ի N 102 որոշման։

Հաշվի առնելով այն հանգամանքը, որ տեղի է ունեցել Եվրասիական տնտեսական հանձնաժողովի Կոլեգիայի 2021 թվականի օգոստոսի 17-ի N 102 և Եվրասիական տնտեսական հանձնաժողովի Խորհրդի 2021 թվականի նոյեմբերի 12-ի N116 որոշումների դրույթների տարընթերցում, անհրաժեշտություն է առաջացել համապատասխան փոփոխություն իրականացնել Հայաստանի Հանրապետության կառավարության 2022 թվականի մարտի 21-ի N 346-Ն որոշման կից Հավելված N 1-ում՝ 2022 թվականին Հայաստանի Հանրապետությանը տրամադրված սակագնային քվոտայի բաշխումը ՀՀ տնտեսվարող սուբյեկտներին վերոնշյալ ԵՏՀ իրավական ակտերին համապատասխան իրականացնելու նպատակով։

1. **Տվյալ բնագավառում իրականացվող քաղաքականությունը**

Սակագնային կարգավորման ոլորտի քաղաքականություն

1. **Նախագծի մշակման գործընթացում ներգրավված ինստիտուտները**

Նախագիծը մշակվել է ՀՀ էկոնոմիկայի նախարարության կողմից:

1. **Կապը ռազմավարական փաստաթղթերի հետ, Հայաստանի վերափոխման ռազմավարություն 2050, կառավարության 2021 – 2026թթ. ծրագիր, ոլորտային և/կամ այլ ռազմավարություններ**

Նախագիծը չի բխում ռազմավարական փաստաթղթերից, մասնավորապես՝ Հայաստանի վերափոխման մինչև 2050 թվականի ռազմավարությունից,  ՀՀ կառավարության 2021 թվականի օգոստոսի 18-ի №1363-Ա որոշմամբ հավանության արժանացած Կառավարության 2021-2026թթ. ծրագրից։

**6․ Լրացուցիչ ֆինանսական միջոցների անհրաժեշտության վերաբերյալ**

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

**7․ Պետական բյուջեի եկամուտներում և ծախսերում սպասվելիք փոփոխությունների վերաբերյալ**

Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։